1940ական թուականներուն ՀԵԸնկերակցութիւնը կ’ունենայ թատրոնի խումբ, երգչախումբ, ֆութպոլի՝ զանազան տարիքներու խումբեր, թեթեւ աթլեթի, փինկ-փոնկի եւ ձեռային աշխատանքի խումբեր: Տեղի կ’ունենան ընդհանուր զարգացման դասընթացքներ, առողջապահական (մօր եւ մանկան) դասընթացքներ: 1965-1967 թուականին Ընկերակցութիւնը դժուար շրջան մը կ’ունենայ, երբ հազարաւոր հայեր կը ներգաղթեն, այս պատճառով ալ միութեան թիւը կը նօսրանայ: Այնուհետեւ, վարչութիւնը նոր արշաւ մը կազմակերպելով իր շուրջ կը վերահաւաքէ 200 նոր անդամներ: Յետագային կ’ունենայ իր սեփական ակումբը, 500 աթոռ առնող սրահով: